Շոյգուն փոխել է զինծառայողների ժամանակացույցը, որպեսզի նրանք կարողանան Օլիմպիադա նայել
07 Փետրվարի 2014
ԵՐԵՎԱՆ, 7 փետրվարի. /Նովոստի–Արմենիա/. ՌԴ պաշտպանության նախարար բանակի գեներալ Սերգեյ Շոյգուն փոփոխություններ է կատարել բոլոր ռազմական օկրուգների զինծառայողների ժամանակացույցում, որպեսզի նրանք Օլիմպիադային հետևելու հնարավորություն ունենան։
«Մշտական տեղակայման կետերից հեռու գտնվող զինծառայողների համար դիտում կկազմակերպվի արբանյակային հեռուստատեսություն մատուցելու հնարավորություն ունեցող ПАК-07 ավտոմոբիլային ակումբների օգնությամբ»,– ուրբաթ հայտնում է Պաշտպանության նախարարությունը, հաղորդում է ՌԻԱ Նովոստին։
Զինվորական գերատեսչության պաշտոնական կայքում արդեն տեղադրվել է մրցումների օրացույցը, որում ամեն օր կհրապարակվի Օլիմպիադային մասնակցող ռուս զինվորականների ձեռքբերումների մասին տեղեկությունը։
Բանակային սպորտը Խաղերում ներկայացնում է 60 մարզիկ։ Ազգային հավաքականի կազմում են 33 զինծառայողներ, ևս 27 մարզիկներ ՌԴ պաշտպանության նախարարության քաղաքացիական անձնակազմից են։ Բանակայինների թվից 28 մարդ ծառայություն են անցնում մարզական վաշտերում։
ՄՕԿ–ը 2011 թ.–ի սեպտեմբերին «ՌԻԱ Նովոստի» խմբին տրամադրել է Օլիմպիադայի հատուկ լիազորված լրատվական գործակալության կարգավիճակ (հյուրընկալող ազգային գործակալություն), որի կազմում ներառված է «Р-Спорт» մարզական նորությունների գործակալությունը, 2013 թ.–ի մարտին ՌԻԱ Նովոստիին տրամադրվել է Սոչիում կայանալիք Պարալիմպիկ խաղերի հյուրընկալող գործակալության կարգավիճակ։–0–